ลือกันให้แซด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 27 เม.ย. 2553
rr...ม็อบราชประสงค์ พ้นเส้นยาแดง 7 วันอันตรายไปแล้ว ไม่มีการสลายม็อบรุนแรงอย่างที่กลัว...วันนี้เลิกกลัว วันพรุ่งนี้ไม่รู้ ขึ้นอยู่กับเหตุการณ์แต่ละวัน 
rr...ตลาดหุ้นเอเชียหนุนหุ้นไทยขึ้นได้อีกวัน ผสมโรงราคาน้ำมันโลกขยับทะลุ 85 เหรียญสหรัฐ/บาร์เรล ช่วยส่งหุ้นไทยพุ่งปิด 764.34 จุด บวก 9.76 จุด มูลค่าการซื้อขายบางตา 18,291 ล้านบาท 
rr...ต่างชาติขายอีกนิด 63 ล้านบาท สถาบันซื้อ 1,172 ล้านบาท 
rr...หุ้นขนาดใหญ่กลุ่มหลักอย่างพลังงาน แบงก์ ปิโตรเคมีฯ ขึ้นนำตลาดและบวกกันแรง โดยเฉพาะตระกูล ปตท. (PTT) มากันหมด
rr...ขณะที่หุ้นเก็งกำไร CIG (ซี.ไอ.กรุ๊ป) แจกวอร์แรนต์ ชุด 2 (CIGW2) อย่างที่คาดการณ์ แจกกันฟรีๆ 1 หุ้นเดิมต่อ 0.436 วอร์แรนต์ ดันราคาหุ้นแม่บวกแรง จูงใจตามใช้สิทธิ CIGW1 ก่อนหมดอายุกลางปีนี้
rr...“นิพัทธ พุกกะณะสุต” โผล่เป็นประธานกรรมการ บริษัท จี เจ สตีล (GJS) ขณะที่คู่เกลอเพื่อนซี้ “วิจิตร สุพินิจ” นั่งประธานกรรมการอยู่ จี สตีล (GSTEEL) ทั้งสองคนนั่งหัวโต๊ะประธานบอร์ด 2 บริษัทของเจ้าสัว “สมศักดิ์ ลีสวัสดิ์ตระกูล” 
rr...ส่วนผลงาน GJS ปีนี้ จะพลิกขึ้นเป็นกำไรได้หรือไม่ ขึ้นอยู่กับเงินขาย GJSW2 ได้มาช่วงไหน มากน้อยเพียงใด เพื่อเข้ามาต่อยอดธุรกิจ และถ้าได้พันธมิตรใหม่เข้ามาเสริมยิ่งแจ๋ว 
rr...แนเชอรัล พาร์ค (NPARK) ฝ่าดงแดงราชประสงค์ประชุมผู้ถือหุ้นฉลุย ใช้เวลาไม่น้อยกว่า 3 ชั่วโมง ตามประสาคนคุ้นเคยเจอหน้ากันปีละ 1 ครั้ง วาระไม่มีอะไรตื่นเต้น นอกจากถามสารทุกข์สุกดิบเรื่องคดีความที่รอสะสาง